Gårdlauget Vejrøgade, bestyrelsesmøde 28.11.2018 kl. 19.00

Til stede Laila Møller, Lene Døring og Marie-Louise Wanscher, (ref.)

1. Siden sidst.

Juletræ er bestilt til levering 28-30. november. Invitation lagt på facebook og hjemmeside, samt ophængt i opgange

1. Byggesagen Sankt Kjelds Gade, går efter planen, måske med en mindre forsinkelse, så det først afsluttes i januar. Gennemgang af gården efter afslutning af Andelsboligforeningen Sankt Kjelds Gades byggeprojekt, for aftaler med entreprenør og rådgiver om retablering af græsplæner, bede, belægninger eller andet, der måtte have taget skade under byggeriet.
2. Planlægning af arrangementer og fastlæggelse af datoer. Julearrangement 1. december 2018. Fastelavn lørdag d. 2. marts.
3. Dørpumper (v. Johan) Dørpumper er blevet efterset. Det er den bedste model vi har. En forbedring ville kun kunne være med en elektrisk pumpe løsning til min. 25.000 pr. port. Johan indstiller pumper efter behov og sagen lukkes her.
4. Maling af porte (v. Marie-Louise)Tilbud er indhentet. Bestilles i januar efter byggesagens afslutning
5. Opsætning af nyt lys (v. Marie-Louise) Tilbud er indhentet. Bestilles i januar efter byggesagens afslutning
6. Efterplantning af bede, hvorfor er der gravet så meget væk ud for Vejrøgade 13/Manøgade 15 ? Gårdlauget vil gerne bede den pågældende forening komme med en forklaring og evt. ønsker til beplantningen og vi kan måske lave en aftale om evt. bidrag til retablering. Der blev aldrig efterplantet efter foreningens altanprojekt.
7. Skrald. Der er jævnligt overfyldt i pap- og plastcontainerne. Affald København er blevet kontaktet vedr. en løsning. Forslag modtaget fra kommunen, Affald og Genbrug af 26. nov. om ændring af mængden og typen af affaldscontainere i gården accepteres pr. mail. Vi ser om det bliver bedre og evaluerer. Forslag fra KK vedhæftet.
8. Vandhane Manøgade 3-5 er der bimåler på, så foreningen skal blot fremsende regningen til Sjeldani til betaling hos Gårdlauget fremover.
9. Regnskabsår. Sjeldani har foreslået ændring af gårdlaugets regnskabsår ændres til afslutning pr. 30.juni. Dette for at lette beslutningsprocedurerne, da større forslag skal vedtages på de enkelte foreningernes generalforsamlinger først. Det vil afkorte tiden for beslutningsprocessen. Gårdlauget siger ja til forslaget og Sjeldani kommer med et forslag til vedtægtsændring til næste GF.
10. Evt.

Der er et ønske fra Manøgade 7-9-11 om flere tørrestativer. Man mener belastningen er vokset. Byggeriet på Sankt Kjelds Gade er ved at være afsluttet. Tørrelofter og tørrealtaner kommer i brug igen i denne forening og vi ser til foråret om belastningen på stativerne fortsat er for stor, så der skal etableres flere stativer.

Der mangler lys i gården forskellige steder. ABC-rengøring er kontaktet og på sagen.

Opdatering af hjemmesiden med korrekte bestyrelsesmedlemmer. MLW